recursal/SuperWikiNEXT-32B huggingface dataset:
**مفید خلائق** برطانوی راج میں اردو زبان کا ایک ہفت روزہ اخبار تھا۔ یہ اخبار 23 دسمبر 1856ء کو مطبع مفیدِ خلائق زیرِ اہتمام منشی شیو نرائن آرام نے آگرہ سے جاری کیا۔آٹھ صفحات پر مشتمل اس اخبار میں نثری مقالات کے علاوہ مشہور شعرا کا کلام بھی شائع ہوتا تھا۔ اخبار کی اشاعت 1859ء تک جاری رہی اور 1860ء کے آس پاس بند ہوا۔ اس کا صدر دفتر آگرہ میں تھا۔

تاریخ
-----

رفاہِ عام اور خدمتِ ادب کے جذبے کے تحت جنگ آزادی 1857ء سے کچھ ماہ قبل ایک معیاری رسالہ مفید خلائق کے عنوان سے 23 دسمبر 1856ء میں دلی کالج کے سابق پروفیسر و مالک مطبع مفیدِ خلائق منشی شیو نرائن آرام نے آگرہ سے جاری کیا۔یہ ایک ہفت روزہ اخبار تھا اور چار ورق یعنی آٹھ صفحات پر مشتمل تھا۔ اس اخبار کا سالانہ چندہ نو روپے تھا۔ اس میں اردو کے سامنے ہی ہندی میں بھی ترجمہ ہوتا تھا۔

مفید خلائق کے مدیر منشی شیو نرائن آرام تھے، ان کے والد کا نام منشی نند لال تھا اور ان کے دادا بنسی دھر مرزا اسد اللہ خاں غالب کے نانا خواجہ غلام حسین کمیندان کی جائداد کے منصرم تھے۔ منشی شیو نرائن 1824ء میں پیدا ہوئے۔ اردو فارسی کے علاوہ انگریزی میں بھی اچھی جانتے تھے۔مشہور لغت نویس ڈاکٹر فیلن سے انگریزی ادب کی تعلیم حاصل کی۔ وہ اردو ہندی کے مسلم ادیب تھے۔ ان کی کتابوں میں **ہندوستان کا جغرافیہ اردو میں، تذکرہ دیماس** (پلوٹارک کی کتاب کا ترجمہ) شامل ہیں۔ اس کے علاوہ فورٹ کے رسالے میں علم طبیعیات کا ترجمہ بشرکت سروپ نارائن کیا۔ ایک کتاب **قصہ قاصدانِ شاہی** پر سرکاریِ انگلشیہ نے انھیں **رائے بہادر** کے خطاب سے بھی نوازا گیا۔

مفیدِ خلائق ایک ادبی ہفت روزہ تھا۔ اس میں نثری مقالات اور مشہور شعرا کرام کے کلام کے علاوہ غالب کا کلام بھی اہتمام سے شائع ہوتا تھا۔ اس اخبار کی اشاعت 1859ء تک جاری رہی اور 1860ء کے آس پاس بند ہوا۔

حوالہ جات
---------

1. ↑  ڈاکٹر سید اختیار جعفری، **آگرہ میں اُردو صحافت**، مرزا غالب ریسرچ اکیڈمی، آگرہ، نومبر 2014ء، ص 235
2. ↑  ڈاکٹر سید اختیار جعفری، **آگرہ میں اُردو صحافت**، مرزا غالب ریسرچ اکیڈمی، آگرہ، نومبر 2014ء، ص 101
3. ↑  ڈاکٹر سید اختیار جعفری، **آگرہ میں اُردو صحافت**، مرزا غالب ریسرچ اکیڈمی، آگرہ، نومبر 2014ء، ص 102
4. ↑  ڈاکٹر سید اختیار جعفری، **آگرہ میں اُردو صحافت**، مرزا غالب ریسرچ اکیڈمی، آگرہ، نومبر 2014ء، ص 104
5. ↑  ڈاکٹر سید اختیار جعفری، **آگرہ میں اُردو صحافت**، مرزا غالب ریسرچ اکیڈمی، آگرہ، نومبر 2014ء، ص 103

| * د
* ب
* ت
برطانوی ہند کے اخبارات |
| --- |
| 

|  |  |
| --- | --- |
| اردو | 
* ملاپ
* سید الاخبار
* اودھ اخبار
* آفتاب پنجاب
* قاسم الاخبار
* نصرت الاخبار
* وکیل
* کوہ نور
* قران السعدین
* محب ہند
* جام جہاں نما
* فوائد الناظرین
* فوائد الشائقین
* کشف الاخبار
* کریم الاخبار
* مفید خلائق
* دہلی اردو اخبار
* کریم الاخبار
* تاج الاخبار
* اودھ اخبار
* زمیندار
* تہذیب نسواں
* اخبار النساء
* احسان
* اخبار عام
* الہلال
* ہمدرد اخبار
* مفید خلائق
* مظہر الحق
* مدینہ
* پنجاب
* الاصلاح

 |
| انگریزی | 
* ہکیز بنگال گزٹ
* کلکتہ گزٹ
* مدراس کوریئر
* ابزرور
* پنجاب آبزرور
* بمبئی کرونیکل
* سول اینڈ ملٹری گزٹ
* لاہور کرانیکل
* دی کامریڈ
* دی ٹائمز آف انڈیا
* دی ٹیلی گراف
* دی اسٹیٹسمین
* مسلم آؤٹ لک
* دی ہندو
* ہندوستان ٹائمز
* ایسٹرن ٹائمز
* دی ٹریبیون

 |
| فارسی | 
* مراۃ الاخبار
* آئینہ سکندر
* سراج الاخبار
* مفرح القلوب

 |
| بنگالی | 
* سماچار درپن
* امرت بازار پترکا
* سمباد پربھاکر
* ڈگ درشن

 |

 |
| 
* Categoryزمرہ:برطانوی ہند کے اخبارات

 |
**استاد امیر خان** (15 اگست 1912۔13 فروری 1974 )ایک ممتاز ہندوستانی کلاسیکی گائیک اور اندورگھرانہ کے بانی تھے۔

### ابتدائی زندگی اور پسِ منظر

امیر خان اندور،ہندوستان میں ایک موسیقار گھرانے میں پیدا ہوئے۔ان کے والد شاہ میر خان صاحب اندور دربار میں سارنگی اور وینا بجاتے تھے،ان کا تعلق بھنڈی بازار گھرانے سے تھا۔ ان کے دادا چھانگے خان بہادرشاہ ظفر کے درباری گائیک تھے۔ جب امیر خان صاحب نو برس کے تھے تو ان کی والدہ کا انتقال ہو گیا، ان کے چھوٹے بھائی بشیر نے آل انڈیا ریڈیو اندور اسٹیشن پر سارنگی نواز کی حیثیت سے کام کیا۔

امیر خان صاحب کو ان کے والد نےنے شروع میں سارنگی کی تربیت دی تاہم گائیکی میں ان کی دلچسپی دیکھ کر انھیں گلوکاری کے لیے ریاض کروانا شروع کر دیا اور میروکھنڈ طریقے پر زور دیا۔ اس طریقے میں ریاضیاتی طریقے سے سروں کی ترتیب بدل کر تانیں کہی جاتی ہیں۔ امیر خان صاحب چھوٹی عمر میں ہی بہت سے گائیکوں کی طرز سے آشنا ہو گئے تھے کیونکہ اندور میں ان کے گھر اکثر اوقات کئی گائیک آکر ٹھہرتے تھے اور موسیقی کی محفلیں سجتی تھیں۔

امیرخان صاحب 1934 میں بمبئی منتقل ہو گئے اور وہاں انھوں نے کچھ محفلیں اور اٹھتر آرپی ایم کے کچھ ریکارڈ گائے۔تاہم انھیں زیادہ مقبولیت نہ مل سکی۔ 1936 میں انھوں نے اپنے والد کے مشورے پر مدھیہ پردیش میں رائے گڑھ سانستھان کے مہاراج چکرادھر سنگھ کے دربار میں ملازمت کرلی ۔ انھوں نے راجا کی جانب سے مرزا پور میں ایک میوزک کانفرنس میں پرفارم کیا،جہاں بہت سے نامی گرامی گویے موجود تھے۔امیرخان صاحب کے صرف پندرہ منٹ گانے کے بعد ہی سامعین نے آوازیں نکالنی شروع کر دیں ، کانفرنس کے میزبان نے انھیں ٹھمری گانے کا کہا تاکہ سامعین شوق سے سنیں لیکن انھوں نے یہ کہہ کر ٹھمری گانے سے انکار کر دیا کہ ان کا دل نہیں مانتا۔

وہ صرف ایک سال رائے گڑھ ٹھہرے ،1937 میں والد کی وفات کے بعد پہلے دلی پھر کلکتہ چلے گئے، تقسیمِ ہند کے بعد وہ بمبئی واپس آگئے۔

#### گائیکی

امیر خان صاحب نے زیادہ تر گائیکی بغیر استاد کے سیکھی۔ اس کا فائدہ یہ ہوا کہ انھوں نے اپنا انداز پیدا کیا جو استاد عبدالوحید خان صاحب کی بلمپت ، استاد رجب علی خان صاحب کی تان اور استاد امان علی خان صاحب کے میروکھنڈ طریقے سے تشکیل پایا تھا۔

امیر خان صاحب کی آواز خدا کا عظیم تحفہ تھی، ان کا گلا سریلا تھا اور وہ تین سپتکوں میں بغیر کسی دشواری کے گاسکتے تھے۔ مسلسل ریاض کے بعد ان کی آواز گائیکی کے ایک خاص انگ میں ڈھل گئی تھی۔

وہ خیال کو اتی بلمپت یعنی بہت آہستہ رفتار کے بول الاپ سے شروع کرتے تھے اور میروکھنڈ طریقے سے نقش بناتے ہوئے اوپر کی جانب جاتے تھے۔ آہستہ آہستہ سرگم سے لے بڑھاتے جاتے تھے ساتھ میں بول تانیں اور چھوٹ کی تانیں چلتی تھیں۔ ان کی چھوٹ کی تان بہت منفرد اور خاص تھی۔ وہ تیز لے میں بھی راگ کا بنیادی ڈھانچہ برقرار رکھتے تھے۔ پھر وہ مدھ لے یا درت لے میں چھوٹا خیال اور ترانہ گاتے تھے۔ انھوں نے فارسی بندشوں کے ساتھ ترانے کو مقبولیت بخشی۔ وہ گمک کو گائیکی کے لیے بہت اہم سمجھتے تھے۔

حوالہ جات
---------

1. 1 2  بی این ایف - آئی ڈی:  — بنام: Amir Khan — مصنف: فرانس کا قومی کتب خانہ  — عنوان : اوپن ڈیٹا پلیٹ فارم — اجازت نامہ: آزاد اجازت نامہ

|  |  |
| --- | --- |
| معلومات کتب خانہ | 
* ورلڈ کیٹ آئیڈینٹیٹیز
* وی آئی اے ایف: 70609047
* ایل سی سی این: n93097843
* آئی ایس این آئی: 0000 0000 7849 9754
* جی این ڈی: 1019813296
* ایس یو ڈی او سی: 088887650
* بی این ایف: cb155728198 (data)
* MusicBrainz: 9dfdf4f4-dd14-437f-85bf-cb3f29ae7c51

 |
**عزیز اللہ اعظمی** (7 اپریل 1929 – 24 مئی 2013)، (**AU اعظمی سے بھی مشہور)** ایک بھارتی سیاست دان تھے، جو 1980 میں جونپور پارلیمانی حلقہ سے ساتویں لوک سبھا کے رکن رہے۔ وہ  جنتا پارٹی (ایس) سے وابستہ تھے۔

سیرت
----

وہ 7 اپریل 1929 کو یوپی کے ضلع اعظم گڑھ کے گاؤں بکھرا میں الحاج محمد نذیر کے ہاں پیدا ہوئے۔  انھوں نے اپنی تعلیم دارالعلوم ندوۃ العلماء حاصل کی اور بعد میں 1956 میں علی گڑھ مسلم یونیورسٹی سے یونانی میڈیسن اینڈ سرجری (BUMS) میں عالمیت کی سند حاصل کی۔ میڈیسن کی ڈگری حاصل کرنے کے بعد انھوں نے آل انڈیا یونانی طبی کانفرنس قائم کی اور جونپور، اتر پردیش میں طب کی مشق کرنے کے علاوہ اس کے صدر کی خدمات انجام دیں۔ وہ آل انڈیا مسلم مجلس سے بھی وابستہ رہے۔ 

ان کی اہلیہ مسرور جہاں اعظمی تھیں، جن سے ان کے دس بچے تھے جن میں دو بیٹیاں اور آٹھ بیٹے تھے۔

حوالہ جات
---------

1. 1 2  "Obituaries"۔ The Milli Gazette — Indian Muslims Leading News Source۔ 2013-05-17۔ اخذ شدہ بتاریخ 13 اگست 2021
2. ↑  "Dr. Azizullah Azmi"۔ ENTRANCEINDIA۔ 13 اگست 2021 میں اصل سے آرکائیو شدہ۔ اخذ شدہ بتاریخ 13 اگست 2021  الوسيط `|url-status=` تم تجاهله (معاونت)
3. 1 2  "Members Bioprofile"۔ Parliament of India, Lok Sabha۔ 1951-05-28۔ اخذ شدہ بتاریخ 13 اگست 2021
**ظاہر روایت** فقہ حنفی کی اصطلاح میں ظاہر روایت کو ظاہر الروایہ یا مشہور الروایہ اور مسائل الاصول بھی کہتے ہیں۔

تین طبقات
---------

علمائے احناف کے نزدیک فقہ حنفی کے مصادر کے تین طبقات ہیں

1. ظاہر روایت
2. نوادر
3. الواقعات

تمام مسائل کا مدار ان تین طبقات پر ہیں۔  

امام محمد کی چھ کتابوں میں سے کسی بھی کتاب کی روایت کو ظاہر روایت کہا جاتا ہے۔

ظاہر روایت کہنے کی وجہ
----------------------

ظاہر الروایۃ مرکب اضافی ہے، مگر حقیقت میں مرکبِ توصیفی ہے أي روایۃ ظاہرۃ یعنی ایسی روایت جس سے ہر کوئی واقف ہے، کیونکہ وہ تواتر یا شہرت کے ساتھ مروی ہے، کسی سے مخفی نہیں ہے۔ کلام کو سبک کرنے کے لیے ترتیب پلٹ کر مرکب اضافی بنایا گیا ہے، مگر معنی مرکبِ توصیفی کے برقرار ہیں، مثلاً جمیل الجسم کا مفہوم بھی وہی ہے جو جسم جمیل کا ہے۔

ظاہر روایت کی کتابیں
--------------------

ظاہر روایت سے مراد وہ مسائل ہیں جو اصحاب المذہب سے مروی ہیں۔ یعنی سیدنا حسن بن زیاد وغیرہ اورآئمہ ثلاثہ وہ حضرات جنھوں نے ابو حنیفہ، امام ابو یوسف، امام محمد سے روایت کی، لیکن مشہور و اغلب ظاہر الروایہ کے بارے میں یہ ہے کہ ظاہر الروایہ امام اعظم، امام ابویوسف اور امام محمد کے اقوال ہی کو کہتے ہیں اور ظاہر الروایہ کا اطلاق جن کتابوں پر ہے وہ امام محمد کی یہ چھ کتابیں ہیں:

* (1) مبسوط (المبسوط)
* (2) جامع صغیر (الجامع الصغير)
* (3) جامع کبیر (الجامع الكبير)
* (4) زیادات (الزيادات)
* (5) السیر الصغیر
* (6) السیر الکبیر

صغیر و کبیر کا فرق
------------------

ان کو ظاہر الروایہ اس لیے کہا جاتا ہے کیونکہ یہ کتابیں امام محمدسے ثقہ راویوں نے روایت کی ہیں اس لیے یہ آپ سے بہ تواتر ثابت یا مشہور ہیں۔ امام محمد کی ہر وہ تصنیف جس میں لفظ صغیر لگا ہوا ہے اس میں وہ مسائل ہیں جن کی روایت امام ابو حنیفہ سے آپ کے شاگرد امام محمد نے بواسطہ امام ابو یوسف کی ہے لیکن جن مسائل کی روایت امام محمد نے بلا واسطہ اور براہ راست امام اعظم سے کی ان کے ساتھ "کبیر" کا لفظ لگایا گیا۔
صاحب البحر نے فرمایا :محمد بن الحسن کی ہر وہ تصنیف جس میں لفظ "صغیر" لگا ہوا ہے اس میں امام محمد اور امام ابو یوسف متفق ہیں بخلاف اس تصنیف کے جس میں لفظ "کبیر" لگا ہوا ہے وہ امام ابو یوسف کے سامنے پیش نہیں کی گئی۔

حوالہ جات
---------

1. ↑  رد المحتار على الدر المختار ،مقدمہ ،محمد أمين المشہور ابن عابدين، دار الفكر بيروت، لبنان۔
2. ↑  البحرالرائق، کتاب الصلاۃ، باب صفۃ الصلاۃ مبحث التشہد
بھوٹان کے بارے میں ایک عام تاثر یہ ہے کہ یہ ایک بدھ مت کی اکثریتی مملکت ہونے کے ساتھ ساتھ ایک رفاہی مملکت ہے، جہاں کے باشندے عمومًا خوش حال ہیں۔ تاہم جدید تحقیق سے پتہ چلا ہے کہ **بھوٹان میں خواتین** (انگریزی: Women in Bhutan) ظلم و ستم کا شکار رہی ہیں۔ ان پر خصوصًا جسمانی تشدد کے واقعات کثرت سے رو نما ہوئے ہیں اور یہ واقعات کافی پھیلے ہوئے ہیں۔ خواتین کے حقوق اور ان کے تحفظ کے لیے ایک غیر سرکاری ادارہ ’رینیو‘ بھوٹان میں سنہ 2004ء سے کام کر رہا ہے۔ یہ ادارہ 2016ء تک خواتین پر تشدد کے 4000 معاملات کی نشان دہی کر چکا ہے۔ اس ادارے کے 2400 سے زائد رضا کارخواتین پر تشدد کے خلاف آواز اٹھاتے ہیں اور معاشرے میں اس بارے میں آگاہی پھیلانے کے لیے سرگرم ہیں۔ اس ادارے کی ایک رضا کار امبیکا نیوپانے جو خود گھریلو تشدد کا شکار رہی ہیں، کہتی ہیں، ’’بہت سی خواتین کو ہماری مدد درکار ہے۔ ہم انھیں آگے آنے میں اور انھیں قانونی مشاورت فراہم کرنے میں مدد فراہم کرتے ہیں۔‘‘ سنہ 2014ء میں رینیو نے تشدد کے 50 معاملات کو ہائی کورٹ سے رجوع کیا تھا اور یہ ادارہ 132 خواتین کو ایک متبادل رہائش میں پناہ بھی فراہم کیے ہوئے ہے۔ یہ اندازہ لگایا گیا ہے کہ بھوٹان کی 74 فیصد خواتین جسمانی تشدد کا شکار رہی ہیں۔

عالمی صنفی درجہ بندی
--------------------

صنفی فرق کی عالمی درجہ بندی رپورٹ 2019ء کے مطابق بنگلہ دیش 50، نیپال 101، سری لنکا 102، بھارت 112ویں، مالدیپ 123 اور بھوٹان 131ویں نمبر پر ہے۔ ماہرین کے مطابق، 153 ملکوں میں پاکسان کا 151 ویں نمبر پر ہونا زیادہ باعث تشویش ہے، اگر چیکہ بھوٹان کا 131 ویں نمبر پر ہونا بھی اس ملک کے لیے غور اور اس صورت حال کو بہتر بنانے کی کوشش پر غور کرنے کا مقام ہے۔

خواتین کو بااختیار بنانے کی کوششیں
----------------------------------

بھارت کے گھریلو صارفین کے استعمال والے آلات بنانے والی معروف کمپنی اوشا انٹرنیشنل لمیٹیڈ نے جامع ترقی کے مقصد سے بھوٹان میں تارائین فاؤنڈیشن کے تعاون سے سلائی اسکول پروگرام 2014ء میں شروع کیا ہے۔ اس کے تحت تقابلی اصول وضوابط کی بنیاد پر منتخب بیس خواتین کو تربیت کار کے طور پر مقرر کرنے کے لیے 10 روز کی تکنیکی تربیت دی جائے گی۔ اس طرح سے ملک میں خواتین کو بااختیار بنانے کے لیے غیر ملکی ادارہ جات اور ایجنسیاں بھی کوشاں ہیں۔

مزید دیکھیے
-----------

* بھوٹان
* خواتین کو بااختیار بنانا

حوالہ جات
---------

1. ↑  بھوٹان کی 74 فیصد خواتین جسمانی تشدد کا شکار
2. ↑  صنفی فرق کی عالمی درجہ بندی، پاکستان 153ملکوں میں 151 ویں نمبر پر
3. ↑  اوشا انٹر نیشنل نے بھوٹان میں سلا ئی اسکول کا آغاز کیا

| * د
* ب
* ت
ایشیا میں خواتین |
| --- |
| ممالک | 
* افغانستان
* آرمینیا
* آذربائیجان
* بحرین
* بنگلہ دیش
* بھوٹان
* برونائی
* برما (میانمر)
* کمبوڈیا
* چین
* قبرص
* مشرقی تیمور
* مصر
* جارجیا
* بھارت
* انڈونیشیا
* ایران
* عراق
* اسرائیل
* جاپان
* اردن
* قازقستان
* شمالی کوریا
* جنوبی کوریا
* کویت
* کرغیزستان
* لاؤس
* لبنان
* ملائشیا
* مالدیپ
* منگولیا
* نیپال
* عمان
* پاکستان
* فلپائن
* قطر
* روس
* سعودی عرب
* سنگاپور
* سری لنکا
* سوریہ
* تاجکستان
* تھائی لینڈ
* ترکیہ
* ترکمانستان
* متحدہ عرب امارات
* ازبکستان
* ویتنام
* یمن

 |
| محدود مسلّم ممالک | 
* ابخازيا
* نگورنو کاراباخ
* شمالی قبرص
* فلسطین
* جنوبی اوسیشیا
* تائیوان

 |
| تابع ممالک و علاقہ جات | 
* برطانوی بحرہند کا خطہ
* جزیرہ کرسمس
* جزائر کوکوس
* ہانگ کانگ
* مکاؤ

 |
**عبد العزی بن خطل** اس کا نام عبد اللہ بن خطل بھی ملتا ہے مرتد ہو کر مقتول ہوا۔

کاتب وحی
--------

متعدد موٴرخین نے اس کے کاتبِ نبی ﷺ ہونے کی بات لکھی ہے، مثلاً: ابن سید الناس انصاری اور عراقی نے لکھا ہے کہ: یہ سرکار دوعالم صلی اللہ علیہ وسلم کی کتابت کرتا تھا، پھر مرتد ہو گیا اور حضور کے حکم سے قتل ہوا، اس وقت خانہٴ کعبہ کے غلاف سے چمٹا ہوا تھا 

لیکن ڈاکٹر محمد مصطفٰی اعظمی لکھتے ہیں کہ: "اس کے کاتبِ نبی صلی اللہ علیہ وسلم ہونے پر کوئی معتبر سند موجود نہیں ہے بعض کتابوں میں یہ بھی ہے کہ وہ وحی کی کتابت میں اپنی طرف سے الٹ پھیر کر دیتاتھا؛لیکن یہ بات بھی بہت مضبوط نہیں ہے۔

ارتداد و سزائے موت
------------------

اس کے قتل کیے جانے کی وجوہات بیان کرتے ہوئے عبد البر نے لکھا ہے کہ:

نبی اکرم صلی اللہ علیہ وسلم نے اس کو صدقات وصول کرنے کے لیے بھیجا، اس کے ساتھ ایک اور مسلمان کو کر دیا، اس نے اس مسلمان کو قتل کر دیا اور قتل کی سزا کے ڈر سے مرتد ہو کر مکہ مکرمہ بھاگ گیا اور مشرکین سے جا ملا۔ (الدرر في المغازی والسیر ص 233) سیرت ابن ہشام میں یہ بھی ہے کہ ایک مسلمان غلام تھا، جو اس کی خدمت کرتا تھا، اس نے غلام کو حکم دیا کہ پہاڑی بکرا ذبح کرکے اس کے لیے کھانا تیار کرے اور خود سو گیا، جب اٹھا تو دیکھا کہ کھانا تیار نہیں ہے، بس کیا تھا کہ غلام کو جان سے ہی مار ڈالا اور ڈر کے مارے مرتد ہو کر مکہ مکرمہ بھاگ گیا اور شقاوت اتنی بڑھ گئی کہ اپنی دو لونڈیوں سے سرکارِ دو عالم صلی اللہ علیہ و آلہ و سلم کی شان میں گستاخی اور ہجو کے اشعار کہلواتا تھا، رسول اللہ صلی اللہ علیہ و آلہ و سلم نے اس کے مرتد ہونے کی وجہ سے اس کے خون کو مباح قرار دیا، فتحِ مکہ کے دن وہ قتل کر دیا گیا، اس وقت وہ خانہٴ کعبہ کے غلاف سے چمٹا ہوا تھا، اس کے ساتھ اس کی لونڈیوں کے قتل کا بھی حکم نافذ ہوا تھا۔

حوالہ جات
---------

1. ↑  عیون الاثر 2/316 المصباح المضئی 37/أ، العجالة السنیہ 247
2. ↑  سیرہ ابن ہشام 3/410، المغازی للواقدی 859، 860

سانچے
-----

| * د
* ب
* ت
کاتبین وحی |
| --- |
| 
* ابان بن سعید
* ابی بن کعب
* ارقم بن ابو الارقم
* بریدہ بن حصیب
* ثابت بن قیس
* جہیم بن صلت
* جہم بن سعد
* حاطب بن عمرو
* حذیفہ بن یمان
* حصین بن عمیر
* حنظلہ بن ربیع
* حویطب بن عبد العزی
* ابو ایوب انصاری
* خالد بن سعید بن العاص
* خالد بن ولید
* زید بن ثابت
* سعید بن العاص
* السجل
* شرحبیل بن حسنہ
* عامر بن فہیرہ
* عبد العزی بن خطل
* عبد اللہ بن ارقم
* عبد اللہ بن عبد اللہ بن ابی
* عبد اللہ بن رواحہ
* عبد اللہ بن زید
* عبد اللہ بن ابی سرح
* ابو سلمہ عبد اللہ
* علاء الحضرمی
* علاء بن عقبہ
* محمد بن مسلمہ
* معاویہ بن ابو سفیان
* معیقیب بن ابی فاطمہ دوسی
* مغیرہ ابن شعبہ
* بنو نجار کا آدمی

 |  |
| کاتبین وحی |
خواتین شعرا میں ایک نامور شاعرہ

پیدائش
------

صفیہ بیگم تخلص شمیمؔ ہے،
وہ 27 مارچ 1920ء کو ملیح آباد میں پیدا ہوئیں،

خاندان
------

وہ ایسے گھرانے میں پیدا ھوئیں جو معزز و مقتدر ھونے کے علاوہ نہایت باذوق گھرانا تسلیم کیا جاتا تھا ۔ جس میں شاعری کئی پشتوں سے چلی آ رھی تھی ۔ چنانچہ شمیم صاحبہ کے مورث اعلیٰ حسام الدولہ تہور جنگ نواب فقیر محمد خان گویا سے لے کر آپ کے پر نانا نواب محمد احمد خان احمد تعلقدار کسمنڈی اور نانا نواب بشیر احمد خان تعلقدار ملیح آباد تک کوئی بزرگ ایسا نہیں ہے جو صاحبِ دیوان شاعر نہ ھو ۔ پھر سب سے آخر میں محترمہ کے حقیقی ماموں شاعرِ انقلاب حضرت جوش ملیح آبادی کے نام سے تو کون واقف نہیں ہے ۔ غرض کہ اس خاندانی تعلق کی موجودگی میں شمیم صاحبہ کا شعری ذوق بجا طور پر موروثی کہلانے کا مستحق ہے۔

تعلیم
-----

صفیہ شمیم صاحبہ کا قیام عموما لکھنو میں رھا اور وھیں سے ابتدائی تعلیم حاصل کی ۔

شعر و ادب
---------

اس کے بعد گھر پر علمی شوق پورا کرتی رہیں ۔ اور یہیں انھیں وہ ادبی صحبتیں نصیب ھوئیں جن کی بدولت ان کا فطری شاعرانہ مذاق پروان چڑھا ۔ تقسیم ھند کے بعد آپ اپنے شریک حیات کے ساتھ پاکستان تشریف لے آئیں ۔ اور راولپنڈی میں قیام پزیر ھوئیں ۔ آپ کا کلام مختلف ادبی رسائل "ماہِ نو ، ساقی ، مخزن اور ھمایوں وغیرہ میں اکثر شائع ہوتا رھا ۔ صفیہ شمیم صاحبہ نے دس سال کی عمر میں شعر کہنا شروع کیا ۔ وہ حضرت جوش ملیح آبادی کے رنگ سے خاصی متاثر تھیں ۔ محترمہ شمیم غزل ، نظم ، رباعی غرض کہ ھر صنف میں طبع آزمائی کرتی رہیں ۔ آپ کے کلام میں رومانوی عنصر غالب ہے مناظر فطرت کی تصویر کشی میں آپ کو کمال حاصل تھا یہی وجہ ہے کہ اپنے دور میں ان کا مقام صف اول کی شاعرات میں کیا جاتا تھا ۔

ادارت
-----

آپ پاسبان کی نائب مدیرہ اور صبح نو کی مدیرہ بھی رہیں ۔

تصانیف
------

* ’گریۂ تبسم‘،
* ’آہنگ شمیم‘،
* ’نوائے حجاز‘ (نعتیہ کلام) ۔

وفات
----

آپ کا انتقال راولپنڈی میں 20 ستمبر 2008ء کو ھوا۔
**عمران یعقوب خان** پاکستان کے سینئر صحافی، تجزیہ کاراور براڈکاسٹر ہیں، وہ جی این این ٹیلی ویژن ( گورمے نیوز نیٹ ورک) کےمشیر برائے سی ای او (چیف ایگزیکٹو آفیسر) کے فرائض سر انجام دے رہے ہیں, اس سے قبل وہ 92 نیوز اور دنیا نیوز کے ڈائریکٹر نیوز کی حیثیت سے بھی کام کرچکے ہیں،عمران یعقوب خان نےجیو نیوز پرپاکستان کے مقبول ترین ٹی وی شو"ایک دن جیو کےساتھ "تخلیق کیا ،اس سے پہلے وہ اس گروپ سے منسلک روزنامہ جنگ میں بطوررپورٹراور فیچر رائٹر بھی کام کرتے رہے،انھوں نےلاہور پریس کلب کے نائب صدر کے طور بھی خدمات انجام دیں۔

ابتدائی زندگی
-------------

عمران یعقوب خان26 اپریل 1970ء میں لاہور میں پیدا ہوئے اور ابتدائی تعلیم گورنمنٹ سینٹر ماڈل اسکول لاہور سے حاصل کی،گورنمنٹ کالج یونیورسٹی لاہور سے 1990ء میں گریجوایشن کی اور 1993 ءمیں جامعہ پنجاب سےایم اےانگریزی میں کیا بعد ازاں 2008ء میں ابلاغ عامہ میں بھی ماسٹرز کیا۔

 عمران یعقوب خان پاکستانی سیاست دان میاں محمد شہباز شریف کے ساتھ

معاشی سفر
---------

### پرنٹ میڈیا

عمران یعقوب خان نے اپنے صحافتی کیریئر کا آغاز 1990ء میں روزنامہ جنگ سے شروع کیا جب وہ گورنمنٹ کالج لاہور میں زیر تعلیم تھے،انھوں نے روزنامہ جنگ میں رپورٹر،فیچر رائٹر، انچارج کرائم سیل اور انچارج شکایات سیل کے طور پر 2002ء تک کام کیا۔

### الیکٹرانک میڈیا

اپریل 2002ءمیں عمران یعقوب خان کو جیو ٹیلی وژن میں رپورٹراور پروڈیوسرکی ذمہ داری دی گئی اورپھر انھیں ڈائریکٹر اور ایگزیکٹو پروڈیوسر کے عہدےپر ترقی دے دی گئی،انھوں نے جیونیوز پر ایک دن جیو کے ساتھ ، سیاسی گفتگو منع ہے اور تصویر کہانی سمیت متعدد پروگرام تخلیق کیے۔
ستمبر 2008ء میں عمران یعقوب خان دنیا نیوز سے بطور کنٹرولر نیوز وابستہ ہوگئےجہاں بعد میں انھیں ترقی دے کر ڈائریکٹر نیوز ، ڈائریکٹر حالات حاظرہ اورڈائریکٹر آپریشنز تعینات کیا گیا،2014ء میں عمران یعقوب نے ویلیو ٹی وی میں ڈائریکٹر نیوز کے فرائض سنبھال لئےاور پروگرام سوال پہ سوال کی میزبانی بھی کرتے رہے،پھر وہ 92 نیوز منتقل ہو گئے اور یہاں بھی ڈائریکٹر نیوز رہے،2015ءمیں عمران یعقوب خان نے گورمے گروپ کے میڈیا پراجیکٹ میں ڈائریکٹر نیوز کے طور پر شمولیت اختیار کرلی اور بعد میں انھیں جی این این کے سی ای او (چیف ایگیزیکٹوآفیسر) کامشیر بنادیاگیا۔

حوالہ جات
---------

1. ↑  "Is the public happy with Imran Khan? Imran Yaqub Khan response" (انگریزی میں). لاہور: siasat.pk. Jan 27, 2019. ۔ اخذ کردہ بتاریخ 19 مئی 2019.
2. ↑  "Imran Yaqub Khan" [*مردہ ربط*]
3. ↑  "Zer-e-Behas on 92 News – 2nd May 2015" (انگریزی میں). لاہور: boltaysitaray.com. May 2, 2015. ۔ اخذ کردہ بتاریخ 19 مئی 2019.
4. ↑  "Daily Express Urdu Newspaper | Latest Pakistan News | Breaking News"۔ www.express.com.pk۔ اخذ شدہ بتاریخ 21 مئی 2019
***داغ*** ایک 1952ء کی بھارتی ہندی رومانی ڈراما فلم ہے جس کی ہدایت کاری امی چکرورتی نے کی۔ فلم میں دلیپ کمار، نمی، اوشا کرن، للتا پوار، کنہیاالال، لیلا مشرا اہم کرداروں میں ہیں۔ فلم کی موسیقی شنکر جے کشن نے ترتیب دی ہے۔

مدھوبالا چکرورتی کی پہلی پسند تھی کہ وہ فلم میں مرکزی کردار نبھائیں، لیکن اسے مصروف شیڈول کی وجہ سے چھوڑ دیا گیا۔ وہ اس وقت *ترانہ* اور *سنگدل* کی شوٹنگ بھی کر رہی تھیں، جس میں وہ کمار کے ساتھ اداکاری کر رہی تھیں۔ 

دلیپ کمار نے اس فلم میں اپنی اداکاری پر بہترین اداکار کے زمرے میں پہلا فلم فیئر اعزاز جیتا۔ یہ اعزاز پہلی بار 1954ء میں دیا گیا تھا، جو تاحال جاری ہے۔ اس فلم نے باکس آفس پر اچھا بزنس کیا اور اسے ہٹ قرار دیا گیا۔ فلم باکس آفس کلیکشن لسٹ میں نمبر 4 پر تھی۔

پلاٹ
----

شنکر ( دلیپ کمار ) اور اس کی ماں غربت کی زندگی گزار رہے ہیں۔ پیسہ کمانے کے لیے وہ مٹی کے کھلونے بناتا اور بیچتا ہے۔ خاندان کا تنہا کمانے والا ہونے کی وجہ سے وہ ضروریات پوری کرنے سے قاصر ہے۔ اس کا قرض اس وقت مسلسل بڑھنے لگتا ہے جب اسے شراب کی لت پڑ جاتی ہے۔ وہ پاروتی ( نمی ) کی طرف متوجہ ہے، جو ایک غریب پڑوسن ہےاور اس کو اپنے سوتیلے بھائی جگت نارائن، اس کی بیوی اور ان کی بیٹی پشپا ( اوشا کرن ) کے ساتھ رہنا پڑتا ہے۔ اپنی ماں کے ساتھ جھگڑے کے بعد، شنکر شہر کی طرف روانہ ہو جاتا ہے، وہ شراب پینے کا انتظام کرتا ہے اور بہت سارے پیسے کماتا ہے۔ اس کے بعد وہ گھر واپس آتا ہے اور اپنا قرض ادا کرتا ہے۔ نئے اعتماد کے ساتھ وہ پاروتی سے شادی کرنے کو کہتا ہے۔ لیکن پھر اسے بتایا جاتا ہے کہ پاروتی کی شادی دوسری جگہ طے کی گئی ہے۔ اس کا دل ٹوٹا ہوجاتا ہے، وہ دوبارہ پینا شروع کرتا ہے اور اس کی ماں بھی اس مرحلے پر مر جاتی ہے۔ وہ بہت زیادہ پینا شروع کردیتا ہے اور خود تباہی کے راستے پر چلنا شروع کر دیتا ہے۔ صرف ایک چیز جو اس کی جان بچا سکتی ہے وہ ہے پاروتی کی محبت۔ لیکن اس کے والدین ایک رکاوٹ ہیں کیوں کہ وہ سمجھتے ہیں کہ شرابی شنکر زندگی میں کبھی بھی اچھا آدمی نہیں بن سکتا۔ واقعات کے ڈرامائی موڑ میں، تاہم، جگت نارائن پاروتی سے شادی کرنے پر راضی ہے۔ شنکر ایک بار پھر شراب پینے کی عادت چھوڑنے میں کامیاب ہو گیا اور فلم آخر کار خوشگوار انجام کے ساتھ ختم ہو گئی۔

کردار
-----

* دلیپ کمار بطور شنکر۔
* نمی بطور پاروتی "پارو"
* اوشا کرن بطور پشپا "پشپی"
* للتا پوار شنکر کی ماں کے طور پر
* کنہیا لال بطور لالہ جگت نارائن۔
* لیلا مشرا بطور مسز جگت نارائن۔
* سی ایس ڈوبے بطور ہیرا۔
* جواہر کول بطور شیام سندر
* کرشن کانت بطور منی لینڈر۔
* لکشمن راؤ بطور رگھوناتھ۔

موسیقی
------

فلم کی موسیقی شنکر جے کشن نے کمپوز کی ہے، فلم کے گانے شیلندر اور حسرت جے پوری نے لکھے ہیں۔

اعزاز
-----

* دلیپ کمار کو بہترین اداکاری پر [[فلم فیئر اعزاز برائے بہترین اداکار] ملا۔]

حوالہ جات
---------

1. ↑  Katijia Akbar (2011-04-01)۔ I Want to Live: The Story of Madhubala (بزبان انگریزی)۔ Hay House, Inc۔ صفحہ: 113۔ ISBN 978-93-81398-21-0
2. ↑  List of Bollywood films of 1952

بیرونی روابط
------------

* Daag آئی ایم ڈی بی پر (انگریزی میں)
**ولید بن مغیرہ** عرب قبیلے بنی مخزوم کے سردار تھے اور جنگ کے معاملات اس کے سپرد تھے۔

ذاتی زندگی
----------

اس کے والد مغیرہ بن عبد اللہ تھے،ان کی زوجہ حضرت خالد بن ولید کی والدہ لبابہ تھیں اور خالد بن ولید، ہشام بن ولید اور عمارہ بن ولید ان کے بیٹے تھے۔ ان کی ایک بیٹی ناجیہ بنت ولید تھی جنھوں نے صفوان بن امیہ سے نکاح کیا۔ ولید بن مغیرہ کی موت تک حضرت خالد بن ولید نے اسلام قبول نہ کیا تھا۔

ولید کا شمار مکہ کے دولت مند اور سرمایہ دار افراد میں ہوتا تھا۔ ان کے تجارتی کاروان میں 100 اونٹ ہوتے تھے ایام حج میں روزانہ 10 اونٹ ذبح کر کے حجاج کو کھانا کھلاتا تھا یہ سلسلہ 40 روز تک جاری رہتاتھا۔606ء میں ولید بن مغیرہ نے خانہ کعبہ کی دوبارہ تعمیر کے لیے سب سے زیادہ رقم کی دائیگی کی تعمیر کعبہ کے وقت ولید نے قریش کے افراد سے کہا کہ وہ ناجائز کمائی کو اس کام میں نہ لائیں۔ خانہ کعبہ کی عمارت کو گراتے وقت ہر شخص خوف زدہ تھا کہ کہیں عذاب نازل نہ ہو جائے مگر ولید بن مغیرہ نے یہ کہہ کر پہلی ضرب لگائی "یارب کعبہ ! ہم نیک کام کرنا چاہتے ہیں"اس نے کعبہ شریف کے دو کونے گرائے۔ اس پر عوام نے کہا "ہم رات کو دیکھیں گے اگر کوئی اثر(عذاب) ولید پر نازل ہوا تو ہم کعبہ کی عمارت کو نہیں گرائیں گے۔ اگر ولید کو کچھ نہ ہوا تو اس کا مطلب کہ اللہ اس کام سے خوش ہے"اگلے دن ولید بخیروعافیت کعبہ میں داخل ہوا تو لوگ مطمئن ہو کر اس کا ساتھ دینے لگے۔

مخالف اسلام
-----------

جب قریش مکہ نے دیکھا کہ نبی اکرم ﷺ تبلیغ اسلام زور وشور سے کر رہے ہیں اور قریش کے منع کرنے کا کوئی اثر نہیں ہو رہا اور ابو طالب ان کے سرپرست ہیں تو ولید بن مغیرہ نے فیصلہ کیا کہ ابو طالب کے پاس وفد بھیجا جائے جس میں ابوسفیان بن حرب، شیبہ بن ربیعہ، ابولبختری بن ہشام، اسود بن عبد المطلب، ابوجہل، منبہ بن حجاج اور نبیاح بن حجاج شامل تھے وفد نے ابو طالب سے کہا "اگر آپ کا بھتیجا (محمد ﷺ) چاہتے ہیں تو ہم انھیں اپنا سردار مان لیتے ہیں اگر کسی خوب صورت عورت سے شادی کرنا چاہیں تو ہم تیار ہیں کہ ان کی شادی کروا دیں اس کے بدلے میں وہ (محمد ﷺ) تبلیغ اسلام چھوڑ دیں۔ اس پر نبی اکرم ﷺ نے جواب دیا: اگر آپ لوگ میرے دائیں ہاتھ پر سورج اور بائیں ہاتھ پر چاند رکھ دیں تو بھی میں اسلام کی تبلیغ نہیں چھوڑوں گا"۔

وفد کی ناکامی کے بعد قریش نے ابوطالب کے پاس ایک وفد بھیجا جس میں یہ کہا گیا کہ آپ اپنے بھتیجے محمد ﷺ کی سرپرستی چھوڑ دیں اور محمد ﷺ کو ہمارے حوالے کر دیں ہم آپ کو محمد ﷺ کے بدلے میں ولید کے بیٹے عمار کو قبول کر لیں جو قریش کے جوانوں میں طاقت ور، عقل مند اور پر کشش جوان ہے اس جوان کی وجہ سے عزت اور ادب و احترام میں اضافہ ہو گا جبکہ آپ کا بھتیجا محمد ہمارے خداؤں کو برا بھلا کہہ رہا ہے اور ہمارے آبا و اجداد کے دین سے لوگوں کو متنفر کر رہا ہے۔

حوالہ جات
---------
**ہفت گنبد جسے ہفت گنبذ** بھی کہا جاتا ہے، بہمنی خاندان کے مقبروں کے ڈھانچے ہیں جو ہندوستان کی ریاست کرناٹک کے کالابوراگی میں واقع ہے۔ یہ مقبرے 14ویں اور 15ویں صدی کے دوران تعمیر کیے گئےاور ابتدائی ہنداسلامی فن تعمیر کی مثالیں ہیں۔ یہاں کل سات مقبرے ہیں جن میں سے چار بہمنی خاندان کے حکمرانوں کے مقبرے ہیں۔ مقبرہ کمپلیکس قومی اہمیت کی ایک یادگار ہے جس کی دیکھ بھال آرکیالوجیکل سروے آف انڈیا کرتی ہے۔  مقبرہ کمپلیکس "سلطنت دکن کی یادگاروں اور قلعوں" کا حصہ ہے، جو یونیسکو کے عالمی ثقافتی ورثے کی فہرست میں شامل ہے۔

تاریخ
-----

مقبرہ کمپلیکس 14ویں اور 15ویں صدی کے درمیان تعمیر کیا گیا تھا۔  1425ء میں جب دار الحکومت بیدر منتقل ہواتونئے بہمنی سلطانوں کو انہیبہمنی مقبروں کے احاطے میں دفن کیا گیا ہے۔ مقبرے کے احاطے پر مقامی کاروباری افراد نے قبضہ کر رکھا ہے۔

فن تعمیر
--------

 قبریں ایک باغ میں واقع ہیں۔
تعمیراتی انداز تغلق فن تعمیر کی یاد دلاتا ہے۔ ایک انوکھی خصوصیت جو صرف ہفت گمباز میں نظر آتی ہے وہ دوہرے حجروں والا مقبرہ ہے جس میں ایک حجرہ بادشاہ کے لیے اور دوسرا اس کے خاندان کے افراد کے لیے ہے۔ یہاں کل سات مقبرے ہیں جن میں سے چار سلطان کے مقبرے ہیں۔ قبریں ایک باغ میں واقع ہیں۔

### مجاہد شاہ کا مقبرہ

یہ پہلا مقبرہ تھا جسے بنایا گیا تھا۔  یہ سنگل چیمبر والا مربع قبر ہے، جس میں کسی بھی قسم کی زیبائش نہیں کی گئی ہے۔  یہ ایک کم بنیاد پر واقع ہے۔ یہ مقبرے کے احاطے کے مغربی کنارے پر ہے۔ 

### داؤد شاہ کا مقبرہ

یہ دوہرے حجروں والی قبر ہے۔ 

### شمس الدین اور غیاث الدین کا مقبرہ

دونوں مقبرے ایک ہی تہ خانے میں ہیں۔  

### فیروز شاہ بہمنی کا مقبرہ

فیروز شاہ بہمنی کا مقبرہ سب سے بڑا ہے اور اسے کمپلیکس میں سب سے اہم سمجھا جاتا ہے۔  یہ ایک دوہرے حجروں والی قبر بھی ہے۔ بیرونی اور اندرونی بلندی کو دو درجوں میں تقسیم کیا گیا ہے، جو دوہری محرابوں سے مزین ہیں۔ اوپری درجے کی محرابوں میں جلی طرز کی آرائش ہے۔

حوالہ جات
---------

1. ↑  "Alphabetical List of Monuments – Karnataka – Dharwad"۔ Archeological Survey of India۔ 22 جولا‎ئی 2020 میں اصل سے آرکائیو شدہ۔ اخذ شدہ بتاریخ 09 جولا‎ئی 2021
2. ↑  "Monuments and Forts of the Deccan Sultanate"۔ UNESCO World Heritage Centre (بزبان انگریزی)۔ اخذ شدہ بتاریخ 09 جولا‎ئی 2021
3. ↑  John C. Bowman (2000)۔ Columbia Chronologies of Asian History and Culture (بزبان انگریزی)۔ Columbia University Press۔ صفحہ: 340۔ ISBN 978-0-231-11004-4
4. ↑
5. 1 2 3  Percy Brown (2013-04-16)۔ Indian Architecture (The Islamic Period) (بزبان انگریزی)۔ Read Books Ltd۔ ISBN 978-1-4474-9482-9
6. ↑  Meera Iyer (2019-07-27)۔ "Alluring Bahmani architecture"۔ Deccan Herald (بزبان انگریزی)۔ اخذ شدہ بتاریخ 09 جولا‎ئی 2021
7. 1 2  "Gulbarga"۔ Institute for Advanced Studies on Asia
8. ↑  "Haft Gumbad"۔ ArchNet۔ اخذ شدہ بتاریخ 09 جولا‎ئی 2021
9. ↑  Elizabeth Schotten Merklinger۔ Indian Islamic architecture: the Deccan 1347-1686
10. ↑  "Mausoleum of Firuz Shah Bahmani"۔ ArchNet۔ اخذ شدہ بتاریخ 09 جولا‎ئی 2021
**ماہ جبین قزلباش** یا **ثریا بیگم** یا **ثریا خانم**(انگریزی: Mahjabin Qazalbash) (ولادت: 1958ء - 26 فروری 2020ء) پاکستانی پشتو گلوکارہ تھیں جن کا تعلق پاکستان کے خیبر پختونخوا کے پشاور سے تھا۔ انھوں نے اردو، پنجابی، ہندکو، سندھی ، سرائیکی، فارسی اور ترکی سمیت دیگر زبانوں میں بھی نغمے گائیں۔ ماہ جبین قزلباش نے اپنی مدھر آواز کے لیے، **بلبل سرحد** کا لقب حاصل کیا۔

ذاتی زندگی
----------

ماہ جبین قزلباش 1958ء میں پاکستان کے پشاور میں پیدا ہوئی تھیں۔ ان کا اصل نام ثریا بیگم تھا۔ ان کے والد ترک - فارسی قزلباش نژاد کے تھے، جو افغانستان کے شہر قندھار سے پشاور ہجرت کر کے آئے تھے۔ ماہ جبین قزلباش نے 13 سال کی عمر سے ہی گانا شروع کر دیا تھا۔  ان کی شادی امان اللہ خان اورکزئی عرف ایمل خان سے ہوئی تھی جو پشتو فلمی اداکار تھے۔

کیریئر
------

ماہ جبین قزلباش جب اسکول میں تعلیم حاصل کررہی تھی تب انھوں نے گانے شروع کر دیے، کیونکہ ان کے اساتذہ نے ان کو گانے کی ترغیب دی۔ اس کے بعد، مہجبین قزلباش نے اپنے کیریئر کا آغاز ریڈیو پاکستان پشاور اور بعد میں پاکستان ٹیلی ویژن سے کیا۔

وفات
----

ماہ جبین قزلباش کی وفات سےدو ماہ پہلے انھیں دل کا دورہ پڑا تھا ، پشاور کے لیڈی ریڈنگ اسپتال (ایل آر ایچ) میں زیر علاج تھیں۔ ماہ جبین 2015ء سے ہی دورہ قلب کے مسائل میں مبتلا تھیں۔ مہجبین قزلباش 26 فروری 2020ء کو پشاور میں فوت ہوگئیں۔ ان کے دو بیٹے اور ایک بیٹی ہے۔

حوالہ جات
---------

1. 1 2 3 4 5  "Pashto singer Mahjabeen Qazalbash dies at 62 | SAMAA"۔ Samaa TV (بزبان انگریزی)۔ اخذ شدہ بتاریخ 29 فروری 2020
2. ↑  Bureau Report (2020-02-27)۔ "Mahjabeen Qazalbash passes away"۔ DAWN.COM (بزبان انگریزی)۔ اخذ شدہ بتاریخ 29 فروری 2020
3. ↑  Correspondent TNN (2020-01-01)۔ "Veteran Pashto singer Mahjabeen Qazalbash suffers heart attack | TNN"۔ TNN | Tribal News Network (بزبان انگریزی)۔ اخذ شدہ بتاریخ 29 فروری 2020
4. ↑  Recorder Report (2020-02-28)۔ "Singer Mahjabeen Qazalbash passes away"۔ Business Recorder (بزبان انگریزی)۔ اخذ شدہ بتاریخ 29 فروری 2020
**نور** اردن کی ملکہ، مرحوم شاہ حسین کی بیوہ، واشنگٹن ڈی سی میں پیدا ہوئیں۔ پیدائشی نام **لیزا نجیب حلبی** اور والد کا نام نجیب حلبی ہے۔ 15 جون 1978ء سے 7 فروری 1999ء تک اردن کی ملکہ رہیں ملکہ نور کے والد نجیب حلیمی امریکا میں امریکی ورلڈ ائیرویز کے سی ای او تھے انھوں نے یو ایس کے ڈیفنس ڈپٹی سیکرٹری کے فرائض بھی سر انجام دیے۔ ملکہ نور کے چار بچے ہیں جن کے نام حمزہ، ہاشم، ایمان، ریاح ہیں۔

ملکہ نور پوری دنیا میں امن و انصاف اور تعلیم کے فروغ کے لیے عالمی تنظیموں میں بہت سرگرم عمل ہیں اور خواتین کے حوالے سے مختلف اداروں میں انھوں نے ان کے حقوق کے بارے میں آواز اٹھائی۔ ملکہ نور نے عالمی اداروں کے فورم پر مغربی اور مشرقی لوگوں کو سمجھانے کی کوشش کی کہ عرب مسلم خواتین کا کلچر ہے اور وہ کس طرح سیاست میں حصہ لے سکتی ہیں اور ان میں انھوں نے یہ بیداری اجاگر کر دی کہ عرب مسلم خواتین سیاست میں حصہ لے کر اپنے حقوق کے لیے کردار ادا کریں انھوں نے عرب مغربی تعلقات، غربت، مہاجرین، گم شدہ افراد اور دیگر مسائل کو اجاگر کرنے کے لیے عالمی فورم پر آواز اُٹھائی اور ان کو سمجھانے کی کوشش کی کہ یہ مسائل ہیں ان کو حل کرنا اور ہماری پہلی ترجیح یہ ہے کہ مشرق وسطی میں امن قائم کیا جائے۔

ملکہ نور کے ایچ ایف اور کنگ حسین فاؤنڈیشن انٹرنیشنل کی سربراہ ہیں اور اس تنظیم کو انھوں نے 1999ء میں بنایا۔ اس تنظیم کا کام اردن اورخاص کر پوری قوم کے مقامی طور پر اور عالمی سطح پر تعلیم کے حوالے سے لیڈر شپ اورمعاشی ترقی کے حوالے سے فن و ثقافت کے حوالے ڈائیلاگ کرنا ہے اور ان کے ملک کا میڈیا بھی اس حوالے سے اہم کردار ادا کر رہا ہے۔

حوالہ جات
---------

1. ↑  دائرۃ المعارف بریطانیکا آن لائن آئی ڈی:  — بنام: Noor al-Hussein — اخذ شدہ بتاریخ: 9 اکتوبر 2017 — عنوان : Encyclopædia Britannica
2. ↑  کونر آئی ڈی:
3. ↑  Queen Noor of Jordan
4. ↑  Modtagere af danske dekorationer — ناشر: ڈینش شاہی خاندان
**مملکت پاجانگ** ( انگریزی: Kingdom of Pajang جاوا، انڈونیشیا میں پیدا ہونے والی اور گرنے والی بہت سی سلطنتوں میں سے ایک تھی۔ اس اسلامی سلطنت کی بنیاد 1568 میں اس وقت رکھی گئی جب ہادی وجایا تخت پر آیا اور اس نے اس علاقے کو ڈیمک سلطنت سے الگ کر دیا۔

1548 اور 1568 کے درمیان میں ایک وقفہ تھا، کیونکہ تخت کے کئی دعویدار ایک دوسرے سے لڑتے تھے۔ 1586 کے اوائل میں، اقتدار ابھرتی ہوئی ماترم سلطنت کے ہاتھ میں آگیا۔ ماترم کے حکمران کے پاس پجنگ اور ڈیمک کے آخری حکمران، ترینگگانو کے سلطان کے تخت کے دعوے تھے۔

پاجانگ هادیویجایا یا جاکا تینکیر، لارڈ بویولالی 1568 میں اپنے حق میں خانہ جنگی ختم کرنے میں کامیاب ہوئے۔ وہ ایک جاوانی اعلیٰ بزرگ، براویجیا پنجم، آخری ہندو مجاپہیت شہنشاہ اور ڈیمک کے ترینگانی سلطان کی اولاد تھے۔ اس جنگ کی آخری جنگ میں، آخری ڈیمک کے مدمقابل، آریہ پینانگ سانگ، کی ایجینگ پاماناہن اور اس کے بیٹے سوتاویجا کے مریدوں کی مدد سے شکست کھا کر مارا گیا۔ کوٹا گیڈے میں دونوں واسلوں کو ایپنیج سے نوازا گیا۔ اس نے پجانگ کے زوال کا بیج ڈالا۔ ماترم سلطنت کی ابتدا سوتا وجئے کے علاقے سے ہوئی۔

جاوانی تاریخ کے اندیاننگراٹ کے مطابق، مجاپہیت اور ڈیماکن کے درمیان میں جنگ کے دوران، پاجانگ سنان نگوڈونگ اور اس کے بیٹے، راڈن کیبو کاننگا، بعد میں کی ایجینگ پانگنگ کے ہاتھوں گر گیا۔ پجانگ تب سے ڈیمک بادشاہی کے تحت ہے۔ دیمک کے خلاف بغاوت کے الزام میں کی ایجنگ پانگنگ کو سزائے موت سنائی گئی۔ اس کا بیٹا، جو جاکا ٹنکیر کے قبضے میں رہا، اس نے ڈیمک کی خدمت کرنے کی کوشش کی اور اس طرح اپنے علاقوں پر دوبارہ دعویٰ کیا۔ جاکا ٹنکیر ایک مضبوط فوجی کمانڈر تھا اور اسے ترینگانہ کے سلطان نے ہادی وجایا کے طور پر پاجنگ کا وائسرائے مقرر کیا تھا۔ اس نے پینگنگ (اب تقریباً بویولالی اور کلیٹن)، ٹنکیر (سالاتیگا کے آس پاس کا علاقہ) اور آس پاس کے علاقوں پر حکومت کی۔

1546 میں ٹیرینگانہ کے سلطان کی موت کے بعد، سونن پراوتو تخت نشین ہوا، لیکن بادشاہ کو 1549 میں اس کے کزن آریہ پینانگ سانگ نے قتل کر دیا۔ آریہ پینانگ سانگ نے بھی ہادی وجئے کو مارنے کی کوشش کی لیکن ناکام رہے۔ ملکہ کلینیامت کی حمایت سے، ہادی وجایا اور اس کے پیروکاروں نے آریہ پنانگ سانگ کو شکست دی۔ ہادی وجایا ڈیمک خاندان کے تخت کا وارث بن گیا لیکن اس نے کراتون کو پاجانگ میں منتقل کر دیا۔ یہ اقدام پاجانگ کی مختصر تاریخ کا آغاز ہے۔

پاجانگ کا زوال
--------------

لیجنڈ کے مطابق، سلطان ہادی وجایا کو سوتا وجیا بہت پسند تھا۔ اس نے سوتا وجایا کو گود لیا اور اسے اپنے بیٹے شہزادہ بنوا کا کوسٹار بنا دیا۔ بینوا اتنا مضبوط نہیں تھا کہ وہ اپنی موت کے بعد اپنے والد کی جگہ لے سکے۔ بنوا کو آریو پنگیری کی بغاوت کا سامنا کرتے ہوئے کوٹا گیڈے بھاگنے پر مجبور کیا گیا۔ سوتا وجئے نے آریو پنگیری کو شکست دی اور 1586 میں پاجانگ کراٹون پر قبضہ کر لیا۔ بینوا نے استعفا دے دیا اور سوتا وجئے اس کی جگہ لے گئے۔

حوالہ جات
---------

* مشارکت‌کنندگان ویکی‌پدیا۔ «Kingdom of Pajang»۔ در دانشنامهٔ ویکی‌پدیای انگلیسی، بازبینی‌شدہ در 17 ژانویہ 2022۔
* Ricklefs, MC, A History of Modern Indonesia from C. 1300
**پولین ہوراو** (پیدائش 3 فروری 1994ء) ری یونین کی ایک فرانسیسی ماڈل ہے۔

کیریئر
------

2011ء میں، پولین ہوراو نے Réunion  میں ایلیٹ ماڈل لک فتح حاصل کی اور بین الاقوامی فائنل میں اس کی نمائندگی کی۔ اس نے سب سے اوپر 15 میں رکھا اور ایلیٹ ماڈل مینجمنٹ گروپ کی کئی ایجنسیوں کے ساتھ معاہدوں پر دستخط کیے۔  اسے مستقبل کے ایوارڈز 2014ء میں نامزد کیا گیا تھا

  

  

وہ *Elle* (فرانس، اٹلی، میکسیکو) اور *فرانسیسی Revue des Modes* کے سرورق پر رہی ہیں۔ وہ *امیکا* ، *سی آر فیشن بک* ، *کریش میگزین* ، *ایلے* (فرانس، اٹلی، میکسیکو، ویتنام)، *گلاس میگزین* ، *ہارپر بازار* (یو ایس، یو کے)، *انٹرویو* (جرمنی، روس، یو ایس)، *LOVE* ، کے اداریوں میں بھی نمایاں رہی ہیں۔ *نمبرو* ، *ایس کے پی میگزین* ، *ٹین ووگ* ، *ووگ جاپان* اور *ونڈر لینڈ میگزین* ۔

ذاتی زندگی
----------

12 مارچ 2021ء کو، ہورا اور اس کے ساتھی سائمن تھورٹ نے اعلان کیا کہ وہ اپنے پہلے بچے کی توقع کر رہے ہیں۔  اس نے 4 جولائی 2021ء کو اپنے بیٹے کو جنم دیا۔ جوڑے نے مئی 2022ء میں شادی کی  21 اپریل 2023ء کو، اس نے اپنے دوسرے بچے، لو نامی بیٹی کی پیدائش کا اعلان کیا۔


1. 1 2  Julien Delarue (19 February 2012)۔ "Pauline Hoarau, lauréate Elite Model 2011, s'envole pour la Quinzaine de la mode"۔ zinfos974.com (بزبان فرانسیسی)۔ Zinfos974 [fr]۔ اخذ شدہ بتاریخ 26 اگست 2015
2. ↑  Fabrice Floch (31 December 2013)۔ "Pauline Hoarau star de la mode. La Réunionnaise nommée pour le melty future Awards 2014"۔ la1ere.fr (بزبان فرانسیسی)۔ 1re۔ اخذ شدہ بتاریخ 26 اگست 2015
3. ↑  Pauline Hoarau at Models.com
4. ↑  Luis Javier Merino (12 March 2021)۔ "Ahora sí, se confirma el nuevo 'baby boom' entre las modelos"۔ HOLA.com۔ اخذ شدہ بتاریخ 12 مارچ 2021
5. ↑  "PHOTO Pauline Hoarau maman : le mannequin a accouché d'un petit garçon !" (بزبان فرانسیسی)۔ Voici.fr۔ July 10, 2021۔ اخذ شدہ بتاریخ November 8, 2021
**چارلس ینگ ایڈمسن** (پیدائش:18 اپریل 1875ء)|(انتقال:17 ستمبر 1918ء)  ایک انگریز بین الاقوامی رگبی یونین یوٹیلیٹی بیک تھا جو ڈرہم کے لیے کلب رگبی کھیلتا تھا۔ ایڈمسن نے 1899ء کے آسٹریلیا کے دورے پر برطانوی جزائر کی ٹیم کے لیے بین الاقوامی رگبی کھیلی۔  ایڈمسن ایک شریف آدمی کرکٹ کھلاڑی بھی تھا، جو بنیادی طور پر ڈرہم سٹی کے لیے کھیلتا تھا۔ 1899ء کے رگبی ٹور کے بعد وہ ویلی ڈسٹرکٹ کرکٹ کلب کے لیے کھیلتے ہوئے برسبین میں ہی رہے اور کوئینز لینڈ کے لیے ایک ہی کرکٹ میچ کے ساتھ ساتھ 1895ء میں ڈرہم کے پہلے مائنر کاؤنٹیز چیمپئن شپ میچ میں کھیلا۔ وہ ڈرہم کے لیے 1914ء تک کھیلتا رہا۔ پہلی جنگ عظیم کے دوران، ایڈمسن رائل اسکاٹس فوسیلیئرز کی 6ویں بٹالین میں کپتان ( کوارٹر ماسٹر ) تھے۔

### انتقال

وہ 17 ستمبر 1918ء کو سلطنت یونان میں مقدونیہ کے محاذ پر ڈویران کی چوتھی جنگ میں دشمن کی خندقوں پر حملے کے دوران مارا گیا۔ اس کی عمر 43 سال تھی۔ وہ تھیسالونیکی علاقائی یونٹ کے کاراسولی فوجی قبرستان میں دفن ہیں۔

مزید دیکھیے
-----------

* کرکٹ
* فرسٹ کلاس
* فوجی سروس کے دوران ہلاک کرکٹ کھلاڑیوں کی فہرست

حوالہ جات
---------

1. ↑  Charles Adamson cricket career cricinfo.org
2. ↑  Charlie Adamson player profile Scrum.com
3. ↑  Capt Charles Young Adamson – تلاش قبر
گرجے کے اندر میں منظر
**مقدس ویٹوس کیتھیڈرل** جس کا پورا نام **مقدس ویٹوس، مقدس وینسی سلاس اور مقدس اڈالبیرٹ کیتھیڈرل** ہے(چیکی:Katedrála svatého Víta, Václava a Vojtěcha انگریزی: St. Vitus, St. Wenceslas and St. Adalbert Cathedral ) چیک جمہوریہ کے دارالحکومت پراگ میں واقع پراگ قلعے میں ایک عظیم عبادت گاہ، اسقف اعظم (بشپ اعظم) کے حلقے اور چیکی شاہوں کی آرام گاہ ہے جسے پراگ کی سب سے عظیم کلیسا ہونے کا اعزاز حاصل ہے۔

تاریخ
-----

مقدس ویٹوس کیتھیڈرل کی طرز تعمیر گوتھک دور کی ہے۔ یہ عبادت گاہ تین گرجے کے سفینوں اور 21 چیپلوں پر مشتمل ہے جسے مقدس وینسی سلاس کی عبادت گاہ سب سے مشہور ہے۔ مقدس وینسی سلاس چیپل مقدس ویٹوس کیتھیڈرل کے چیپلوں سے سب سے بڑا اور مشہور ہے۔ اس میں چیکی ملک کی بنیاد مقدس وینسی سلاس کا مقبرہ واقع ہے۔ اس مقبرے کے علاوہ خاص کمرہ ہے جس میں چیکی شاہوں کی تاج ذخیرہ جاتا ہے۔ جنوبی برج مقدس ویٹوس کیتھیڈرل کے برجوں سے سب سے بڑا ہے۔ اس برج میں 254 زینے اور چیک کا سب سے بڑی گھنٹی ہے۔ اس برج پر شاندار طرز بارک کی چھت ہے۔

1344ء میں مقدس ویٹوس کیتھیڈرل کی تعمیر کا آغاز شاہ یان لوکسن بورگ کی موجودگی میں کیا گیا۔ چیف معمار ماٹیاس آڑاس تھا۔ اس وقت کورس، آٹھ چیپلیں (بڑے گرجا میں نجی عبادت کا گوشہ) تعمیر کیے گئے۔ ماٹیاس آڑاس کی وفات کے بعد 1356ء میں پیٹر پاڑلیر مقدس ویٹوس کیتھیڈرل کا چیف معمار ہو گیا۔ انھوں نے کیتھیڈرل میں شاندار گنبد، مقدس وینسی سلاس کی عبادت گاہ اور عظیم برج تعمیر کیا۔ پیٹر پاڑلیر کی وفات کے بعد کیتھیڈرل کی تعمیر رک گئی۔ 1873ء میں آخرکار مکمل مرمت کامل ہلبرٹ کی سربراہی میں شروع ہوئی۔ کامل ہلبرٹ نے کیتھیڈرل کے مغربی حصے میں دو برج تعمیر کیے۔ مقدس ویٹوس کیتھیڈرل کا تعمیراتی کام 1929ء میں صدر ثوماس گاڑیک ماساریک کی موجودگی میں مکمل ہوا۔

ذرائع
-----

چیکی ویکیپیڈیا

نگار خانہ
---------

* 
* 
* 
* 
* 
* 
* 
* 
* 
* 
* 
* 
* 
* 
*
**پُران** ايک ضلع گجرات کا ایک چھوٹا سا خوبصورت گاؤں ہے۔ يہ گاؤں شہر سرائے عالمگير اور منڈی بہاؤالدين کے درميان واقع ہے۔

بعض روایات کے مطابق اس کی تاریخ 326 قبل مسیح سے جا ٹکراتی ہے۔ لیکن تاریخ کو 326 قبل مسیح سے شروع کرنا ایک مشکل عمل ہی نہیں بلکہ نا ممکن عمل ہے۔ لیکن ایک حوالہ دیتا جاؤں کہ 326 - 327 قبل مسیح میں سکندرِ اعظم اور راجا پورس کے درمیان لڑی جانے والی جنگ اسی سر زمین اور اس سے ملحقہ علاقوں میں لڑی گی تھی اور راجا پورس نے اپنے چھوٹے بھائی راجا پوران کو سکندر اعظم کی عظیم فوج سے مقابلہ کرنے کے لیے گاؤں پوران کے مقام پر ہاتھیوں کے لشکر کی مدد کے ساتھ فائز کیا تھا۔ جس کی وجہ سے اس جگہ کو پوران کے نام سے نوازا گیا۔

مزید دیکھیے
-----------

* ایک موقع جال - اپنا پورانآرکائیو شدہ (Date missing) بذریعہ apnapuran.com (Error: unknown archive URL)

گاؤں پوران کی موجودہ آبادی تقریبا 15ہزار کے لگ بھگ ہے۔ یہ گاؤں سراے عالمگیر سے 21کلومیٹر کے فاصلہ پر ہے۔ گاؤں کے مشرق کی طرف نہر اپر جہلم اور مغرب کی جانب دریاے جہلم رواں ہوتا ہے۔ گاؤن پوران پنجاب بلکہ پاکستان کے امیر ترین گاؤں میں شمار ہوتا ہے۔ اس کی آبادی کی اکثریت بیرون ملک مقیم ہے۔ جن میں امریکا، کینیڈا، سپین، برطانیہ، اٹلی، ناروے، فرانس، متحدہ عرب امارات اور دیگر ممالک شامل ہیں۔ گاؤں میں نوے فیصد راجپوت ہیں۔ جبکہ جٹ، ملک اور دیگر قومیں بھی رہائش پزیر ہیں۔ گاؤں میں ہر قسم کی سہولت موجود ہے۔ جن میں شہر جانے کے لیے پکی سڑک، موبائل فون، DSL, وغیرہ۔ گاؤں کے لوگ مختلف شعبہ ہائے زندگی سے وابستہ ہیں۔ جن میں سرکاری، نیم سرکاری اور پرائیوٹ تمام شامل ہیں۔
غلام قادر بزدار 1943ء کو موضع سراٹی کوہ سلیمان میں غلام فرید کے ہاں پیداہوئے
جو بلوچی زبان کے شاعر تھے
انھوں نے اپنی ابتدائی تعلیم سراٹی اورہائی اسکول بارتھی سے حاصل کی اور 1961ء کو بی ایم پی میں بھرتی ہوئے
اور سپاہی سے ترقی پاکرجمعدارکے عہدے پر 1998ء کوسبکدوش ہوئے
انھوں نے ادب کی دنیامیں 1996ء میں قدم رکھا دیکھتے ہی دیکھتے ادبی حلقوں میں چھاگئے
انھوں نے ظہوراحمدفاتح (غلام قادر کے اردو شاعری میں استاد تھے)کی مدد سے علی احمدچگھا کی شاعری کواردوزبان میں ترجمہ کرایا
جو"کلام چگھا" کے عنوان سے 1996ء کو شائع ہوا
انھوں نے بلوچی ،سرائیکی،اردو اورہندی زبان میں طبع آزمائی کی اورتاریخ ،سیاسیات اور نثر پربھی طبع آزمائی کی ہے
ان کی شاعری میں صوفیانہ طرزعمل کارفرماہے اوروہی بلوچی کردار بھی ملیں گے یعنی
ان کی شاعری آخلاقیات،مذہب ،قومیت ،بلوچیت اورانسان دوستی پرمبنی ہے
ان کی شاعری کی کتابیں توبہت زیادہ ہیں مگرسب سے زیادہ مقبول عام کتاب "وحش ء تھران "ہیں
اوران کی تاریخ پرمبنی سب سے اہم کتابیں "حان بند" اور"بزدارتاریخ کے آئینے میں "ہیں
لیکن ان کی سب سے اہم کاوش "شعرائے کوہ سلیمان "کے نظموں اوردستانوں کی اردوزبان میں منتقلی تھی
انہون نے بلوچی کہاوتوں اورالفاظ کامجموعہ باالترتیب "گؤشتین "اور"آموزگاربلوچی "کے عنوان سے شائع کی
وہ تقریبا تیتس سے زیادہ کتابوں کے مصنف تھے جن میں سےصرف دوکتابیں "قیصرنامہ "اور"کوہ سلیمان تاریخ وآثار"طباعت کے مراحل سے نہ گزرسکی
اوران کی یہ صفت رہتی دنیاتک یادرکھی جائیگی کہ وہ اپنی کتابیں عوام میں مفت تقسیم کرتےتھے تاکہ عوام میں کتب بینی کارواج عام ہو سکے اسی وجہ سے انھیں "کوہ سلیمان کاعلمی حاتم"کہاگیا
ان کے بارے میں معروف بلوچی شاعراوردانشورساجدبزدارمحروم کہتے ہیں
"ہم اورپوری قوم آپ کامقرو ض اوراحسان مندہے کہ آپ نے ان کی زبان ،معاشرت اورتاریخ کو اپنی تحریروں کے ذریعے زندہ کیا"
ان کی کتاب "کوہ سارگوہربار"کے بارے میں ظہوراحمدفاتح فرماتے ہیں
"ان کی کتابوں میں ایک زمانہ قید ہے اورایک تہذیب زندہ ہے"
بلوچ دانشوراورمحقق سلطان نعیم قیصرانی نے کہا
"غلام قادرنے تاریخ کے بھولےہوئے اوراق سے پوری قوم کوروشناس کی اورنئے لکھاریوں کے لیے ایک راستہ متعین کیا"

25 دسمبر 2016ء کو طویل علالت کےبعد اس جہان فانی سے رخصت ہو گئے،

حوالہ جات
---------

1. ↑  تعارف بلوچ شعرا،

%D8%AC%D8%B3%D8%A7/#i-22

حوالہ جات
**گوہری سلطان** ( ترکی زبان: *Fatma Gevheri Sultan* ; عثمانی ترکی زبان: *فاطمہ گوھری سلطان* ; 30 نومبر 1904 ء- 10 دسمبر 1980) ایک عثمانی شہزادی اور موسیقار تھیں۔ وہ سلطان عبدالعزیز کے بیٹے شہزادہ محمد سیف الدین کی بیٹی تھیں۔

ابتدائی زندگی
-------------

گوہری سلطان کی پیدائش 30 نومبر 1904 کو اپنے والد کے محل میں ہوئی۔ اس کے والد شہزادے محمد سیف الدین تھے، جو عبدالعزیز اور گوہری قادین کی بیٹی تھی اور اس کی والدہ کا نام نروہ لتر خانم تھا۔ وہ تیسرا بچہ تھا اور اکلوتی بیٹی تھی جو اپنے باپ اور اپنی ماں کی دوسری اولاد تھی۔ اس کا ایک جڑواں بھائی شہزاد احمد توحید تھا۔ اس کا ایک بڑا بھائی بھی تھا، شہزادے محمود شوکت، جو اس سے ایک سال بڑا تھا۔ 

گوہر اپنے بچپن میں اپنے والد کے موسیقی کے اسباق میں جایا کرتی تھی، اس نے طنبوری جمیل بیگ سے طنبوراکے اسباق لیے۔

جلاوطنی
-------

مارچ 1924ء میں شاہی خاندان کی جلاوطنی پر، گوہری اور اس کا خاندان فرانس کے شہر نیس چلا گیا، جہاں وہ جمیز کے ایک محل میں آباد ہو گئے،  1927 میں اس کے والد کی موت کے بعد،  اس کا خاندان ادھر ادھر بکھر گیا۔۔ وہ اب بھی وہیں رہ رہی تھی اور اپنا کام پورا کرنے کی کوشش کر رہی تھی۔ عبدالمجید دوم، اس کے چچا جو نیس میں بھی رہ رہے تھے، جب اسے اس کی مالی مشکلات کا علم ہوا تو اس کی شادی کرانے کے ارادے سے اسے اپنے گھر لے آئے۔ 

گوہر چند سال اپنے چچا کے خاندان کے ساتھ رہی، پھر اس کی منگنی ہندوستان کے ایک نابالغ راجا کے بیٹے سے ہو گئی، لیکن اس کی شادی سے کچھ عرصہ قبل پتہ چلا کہ اس کا کسی اور کے ساتھ افیئر ہے، اس لیے منگنی منسوخ کر دی گئی۔ اس کے چچا اتنے ناراض تھے کہ اس نے اسے اپنی ماں کے پاس رہنے کے لیے بھیج دیا، جن کے پاس رہنے کے لیے بمشکل کچھ تھا۔ 

اس کے والد محمد سیف الدین سلیم ثالث کے بعد عظیم موسیقار کے طور پر جانے جاتے تھے۔ وہ ایک عظیم موسیقار تھے۔ وہ پیانو، بانسری، ڈھول بجاتے اور انھیں اچھی دھن کے ساتھ کمپوز کرتے۔ اس کے سوتیلے بھائی محمد عبدالعزیز اور بھائی شہزادے محمود شوکت اور شہزاد احمد توحید ماہر ڈھولچی تھے۔

حوالہ جات
---------

1. 1 2  Jamil Adra (2005)۔ Genealogy of the Imperial Ottoman Family 2005۔ صفحہ: 12–13
2. ↑  "Gevherî Sultan'ın çalgıları ne oldu?"۔ Habertürk (بزبان ترکی)۔ 11 اگست 2010۔ اخذ شدہ بتاریخ 3 ستمبر 2020  تحقق من التاريخ في: `|access-date=, |date=` (معاونت)
3. 1 2 3  Bardakçı 2017. sfn error: no target: CITEREFBardakçı2017 (help)
4. ↑  "SEYFEDDİN EFENDİ، Şehzade (1874–1927) Hânende ve bestekâr."۔ İslam Ansiklopedisi۔ اخذ شدہ بتاریخ 22 جولائی 2020  تحقق من التاريخ في: `|access-date=` (معاونت)

ذرائع
-----

* Murat Bardakçı (2017)۔ Neslishah: The Last Ottoman Princess۔ Oxford University Press۔ ISBN 978-9-774-16837-6
**نیل کمال پوری** (پیدائش سن 1956) ایک بھارتی مصنف ، کالم نگار اور کالج ٹیچر ہے۔  پنجاب کے شہر لدھیانہ میں پیدا ہوئی ، وہ ریاست پٹیالہ میں پلی بڑھی ، جہاں اس نے اپنی تعلیم یادوندر پبلک اسکول سے حاصل کی تھی۔ 1979 سے ، وہ پٹیالہ اور چندی گڑھ کے مختلف کالجوں میں انگریزی ادب میں لیکچرر کی حیثیت سے کام کر رہی ہیں۔ اس وقت وہ گورنمنٹ کالج برائے گرلز ، چندی گڑھ میں ادب اور میڈیا اسٹڈیز پڑھ رہی ہیں۔

کتابیں
------

نیل کمال پوری نے دو ناول لکھے ہیں جن میں پینگوئن انڈیا کے ذریعہ شائع کردہ *پٹیالہ کوآرٹیٹ (The Patiala Quartet)*  اور روپا پبلیکیشنز کے ذریعہ شائع شدہ *فراموش شدہ کی یاد (Remember to Forget) شامل ہیں۔*  مشہور مصنف خشونت سنگھ نے *پٹیالہ کوآرٹیٹ* کو ایک پنجابی شخصیت کے لکھے ہوئے انگریزی افسانے کی بہترین تخلیق میں سے ایک قرار دیا ہے۔  شہروں میں مقیم ان کہانیوں کے بعد وہ پیدا ہوئی اور پلی بڑھی۔ نیل کمال پوری ٹھیکا ٹیلز کے آنے والی شارٹ سٹوریز پر کام کر رہی ہیں۔

حوالہ جات
---------

1. ↑  "Neel Kamal Puri"۔ Penguin Books India۔ اخذ شدہ بتاریخ 03 دسمبر 2013
2. ↑  "Patiala Quartet"۔ Penguin Books India۔ 2006-01-01۔ اخذ شدہ بتاریخ 03 دسمبر 2013
3. ↑  "Neel Kamal Puri"۔ Rupa Publications۔ 16 اگست 2013 میں اصل سے آرکائیو شدہ۔ اخذ شدہ بتاریخ 03 دسمبر 2013
4. ↑  "The Tribune - Magazine section - Saturday Extra"۔ Tribuneindia.com۔ 2006-01-14۔ اخذ شدہ بتاریخ 03 دسمبر 2013
5. ↑  "Punjab's victory over history : Simply Punjabi - India Today"۔ Indiatoday.intoday.in۔ 2013-02-21۔ اخذ شدہ بتاریخ 03 دسمبر 2013
ڈاکٹر **عرفان شہزاد** ایک پاکستانی اسلامی اسکالر ہیں۔ ان کا تعلق جاوید احمد غامدی کے اہم شاگردوں میں ہوتا ہے، عرفان المورد جو غامدی فکر کا ترجما ادارہ ہے، اس کے ساتھ وابستہ ہیں اور المورد سے شائع ہونے والی رسائل **اشراق** میں باقاعدگی میں لکھتے ہیں۔ احمدیہ کے نقد پر ان کی ایک کتاب 2021ء میں شائع ہوئی ہے۔

پیدائش و تعلیم
--------------

1976ء میں راولپنڈی میں پیدا ہوئے۔ انھوں نے اپنی تعلیم رالپنڈی ہی میں مکمل کی۔ جدید تعلیم کے ساتھ ساتھ انھوں نے وفاق المدارس العربیہ پاکستان کے تحت درس نظامی درجہ چہارم تک تعلمی حاصل کی ہے۔عرفان شہزاد نے **ایم اے اسلامیات** اور جامعہ پنجاب سے **ایم اے انگریزی ادب** کیا ہے۔ انھوں نے جامعہ نمل اسلام آباد سے اسلامیات میں ڈاکٹریٹ کی ڈگری مکمل کی۔

پیشہ وارانہ زندگی
-----------------

عرفان شہزاد تقریبا 15 سالوں سے مختلف تعلیمی اداروں میں پڑھا رہے ہیں۔ جن میں پاک ترک انٹرنیشنل اسکولز اور کالجز اسلام آباد، سینٹ میری اکیڈمی فار گرلز راولپنڈی اور ایئر یونیورسٹی اسلام آباد شامل ہیں۔ ڈاکٹر عرفان مذہبی اور سماجی مسائل پر لکھتے ہیں۔ ان کے مضامین مختلف علمی جریدوں بشمول اشراق لاہور، الشریعہ گوجرانوالہ پاکستان میں اور سوشل میڈیا کی مختلف ویب سائٹس پر شائع ہوتے ہیں۔ انھیں 2014ء میں فراہی مکتب فکر سے متعارف ہونے کے بعد انھوں نے فراہی علمی نظریات کی تشریح، جاوید احمد غامدی کے مختلف نظریات کی وضاحت، احمدیہ پر نقد، قانونِ حجت پر کئی مضامین لکھے ہیں۔

تصنیفات
-------

* ختم نبوت اور احمدی استدلال: نئے مطالعے کی روشنی میں، 2021ء
* تعارف: قانون اتمام حجت اور اس کے اطلاقات

حوالہ جات
---------

1. ↑  "المورد"۔ Website for Javed Ahmad Ghamidi (بزبان انگریزی)۔ اخذ شدہ بتاریخ 30 ستمبر 2021

بیرونی روابط
------------

* باضابطہ ویب سےائٹآرکائیو شدہ (Date missing) بذریعہ irfanshehzad.com (Error: unknown archive URL)
* الشریعہ، گوجرانوالہ میں شائع شدہ مضامین
* **ہم سب** ویب گاہ پر شائع شدہ مضامین
خالده ادیب 11 جون 1884 کو پیدا ہوئیں۔وہ ایک ترک ناول نگار ، قوم پرست اور خواتین کے حقوق کی سماجی رہنما تھیں۔انھوں نے اپنے ناولوں میں زیادہ تر ترک خواتین کی کم سماجی حیثیت اور خواتین کی اس صورت حال کو تبدیل کرنے میں کم دلچسپی کو مو ضوع بنایا اور وہ اس منفرد موضوعات کی وجہ سے مشہور تھیں۔
پہلی جنگ عظیم کے دوران ، انھوں نے سابق سینٹ جوزف کالج میں آرمینیائی یتیموں کے لیے یتیم خانہ بھی چلایا۔

### ابتدائی زندگی

خالده ادیب قسطنطنیہ (استنبول) ، سلطنت عثمانیہ میں ایک اعلی طبقے کے گھرانے میں پیدا ہوئی تھی۔ ان کے والد عثمانی سلطان عبد الحمید دوم کے سکریٹری تھے۔ خالده ادیب کو نجی ٹیوٹرز نے گھر پر ہی تعلیم دی جس سے وہ یورپی اور عثمانی ادب ، مذہب ، فلسفہ ، معاشیات ، پیانو بجانا ، انگریزی ، فرانسیسی اور عربی سیکھتیں تھیں انھوں نے قسطنطنیہ کے ایک یونانی اسکول میں تعلیم حاصل کی وہیں نے انھوں نے یونانی سیکھی۔ 1893 میں امریکی کالج برائے خواتین میں مختصر طور پر تعلیم حاصل کی۔
تعلیم سے فارغ التحصیل ہونے کے بعد ، انھوں نے ریاضی دان اور ماہر فلکیات سلیم زکی بی سے شادی کی ، جن سے ان کے دو بیٹے تھے۔ تاہم ، انھوں نے اپنی فکری سرگرمیاں جاری رکھی گئیں اور 1908 میں تیوفک فکریٹ کے اخبار تنین اور خواتین کے جریدے ڈیمٹ کے لیے تعلیم اور خواتین کی حیثیت سے متعلق مضامین لکھنا شروع کیے۔ انھوں نے اپنا پہلا ناول سیوئے طیلیپ سن 1909 میں شائع کیا۔ تعلیم سے متعلق اپنے مضامین کی وجہ سے وزارت تعلیم نے انھیں قسطنطنیہ میں لڑکیوں کے اسکولوں کی اصلاح کے لیے ملازم رکھا۔ انھوں نے نکیے حنم کے ساتھ نصاب اور تدریسی تعلیم میں تبدیلیوں پر کام کیا اور مختلف اسکولوں میں درس تدریسی ، اخلاقیات اور تاریخ بھی پڑھائی۔ انھوں نے مسجد کے اسکولوں سے متعلق وزارت کے ساتھ اختلاف رائے پر استعفیٰ دیا۔

حوالہ جات
---------

1. ↑  Fisher, page 164.
2. ↑  Kévorkian, page 843.
3. ↑  Meyer, pages 161-162
4. ↑  Erol, page ix.